En PMR 446-radio
**PMR446** (Privat mobilradio, 446 MHz) er et radiofrekvensbånd i UHF-området som er lisensfritt for profesjonell og personlig bruk i de fleste land i Europa. Båndet er i utgangspunktet ment for håndholdte radioapparat med fastmontert eller innebygd antenne og uten annen infrastruktur som for eksempel basestasjoner eller repeatere.

PMR446 fins i forskjellige utgaver, både analoge frekvensmodulerte (analog PMR446) og digitale radioapparat (DMR eller dPMR), men ikke alle apparater støtter alle funksjoner.

Historie
--------

I april 1997 ble de første skrittene mot å skape denne lisensfrie standarden for kortdistanse radiokommunikasjon tatt da European Radio Communications Committee besluttet at et frekvensbånd på 446 MHz skulle brukes til nye radioer. Den 1. april 1998 ble Irland det første landet som introduserte disse frekvensene for lisensfri bruk.

Rekkevidde
----------

I Europa er den høyeste tillate sendereffekten for PMR-radio 0.5 W effektiv utstrålt effekt, hvilket innebærer cirka 3–9 kilometers rekkevidde under normale forhold. Andre steder i verden kan det være tillatt med sendereffekt opp til 2 W.

Selv om det er vanlig å oppgi en rekkevidde på 3–6 km kan den i praksis variere stort med forholdene. Eksempelvis kan to personer som står på hver sin haug med åpent vann mellom seg oppnå rekkevidde på flere titalls kilometer ved fri sikt, mens rekkevidden i tettbebygd område eller inne i et bygg kan minske til noen hundretalls meter.

Digitale funksjoner
-------------------

Digitale radioapparat kan støtte digital mobilradio (DMR Tier 1, 16-kanals TDMA) eller digital privat mobilradio (dPMR446, 32-kanals FDMA), som er to standarder laget av ETSI.

I tillegg til vanlig talekommunikasjon til alle på kanalen støtter også en del radioapparat finesser som talekommunikasjon mellom kun to radioapparat, tekstmeldinger, filoverføring og IP over dPMR.

Subtoner
--------

Dersom brukere av analoge radioapparat ikke ønsker å høre all annen radiotrafikk kan de benytte såkalte subtoner. Når en radio er innstilt på en subtone åpnes støysperren kun dersom den sendende radioen er innstilt på samme subtone. Hvis støysperren åpnes vil man dog høre all trafikk på den innstilte kanalen.

Det fins opp til 122 subtoner, hvorav:

* 39 analoge subtoner (Continuous Tone Controlled Signalling System, CTCSS).
* 83 digitale subtoner (Digitally Coded Squelch Signalling, DCSS)

Kanaler
-------

Frekvensområdet er delt inn i 16 analoge frekvensmodulerte kanaler med 12,5 kHz kanaldeling med laveste bærefrekvens 446,00625 MHz og 16 eller 32 digitale kanaler med 12,5 kHz eller 6,25 kHz deling med laveste bærefrekvens på henholdsvis 446,00625 MHz og 446,003125 MHz.

| Analoge og digitale | Digitale |
| --- | --- |
| Kanal | MHz | Kanal | MHz |
| 1 | 446,00625 | 1 | 446,003125 |
| 2 | 446,009375 |
| 2 | 446,01875 | 3 | 446,015625 |
| 4 | 446,021875 |
| 3 | 446,03125 | 5 | 446,028125 |
| 6 | 446,034375 |
| 4 | 446,04375 | 7 | 446,040625 |
| 8 | 446,046875 |
| 5 | 446,05625 | 9 | 446,053125 |
| 10 | 446,059375 |
| 6 | 446,06875 | 11 | 446,065625 |
| 12 | 446,071875 |
| 7 | 446,08125 | 13 | 446,078125 |
| 14 | 446,084375 |
| 8 | 446,09375 | 15 | 446,090625 |
| 16 | 446,096875 |
| 9 | 446,10625 | 17 | 446,103125 |
| 18 | 446,109375 |
| 10 | 446,11875 | 19 | 446,115625 |
| 20 | 446,121875 |
| 11 | 446,13125 | 21 | 446,128125 |
| 22 | 446,134375 |
| 12 | 446,14375 | 23 | 446,140625 |
| 24 | 446,146875 |
| 13 | 446,15625 | 25 | 446,153125 |
| 26 | 446,159375 |
| 14 | 446,16875 | 27 | 446,165625 |
| 28 | 446,171875 |
| 15 | 446,18125 | 29 | 446,178125 |
| 30 | 446,184375 |
| 16 | 446,19375 | 31 | 446,190625 |
| 32 | 446,196875 |

Se også
-------

* Kommunikasjonsradio
* Privatradio
* Jaktradio
* Sikringsradioen

Referanser
----------

1. ↑  «Analogue and Digital PMR446 Information Sheet» (PDF). Ofcom. Besøkt 5. januar 2013.
2. ↑  Fotnot 21 i bilagan i (EU) 2017/1483
3. 1 2 3  ETSI EN 303 405 V1.1.1, avsnitt 1.
4. ↑  Se frekvensband 83 i bilagan i (EU) 2017/1483.
5. ↑  ETSI TS 102 490 V1.9.1, avsnitt 8.2.0.
6. ↑  Åby radioklubb-SK7OL: Subton – att sålla i etern
7. ↑  ETSI TS 103 236 V1.1.1, avsnitt 4.1, tabell 1.
8. ↑  ETSI TS 103 236 V1.1.1, avsnitt 4.2.2, tabell 2.